Χίλντα του Νάσσαου

Η Χίλντα (γερμ. Hilda von Nassau, 5 Νοεμβρίου 1864 - 8 Φεβρουαρίου 1952) του Οίκου του Νάσσαου ήταν πριγκίπισσα του Λουξεμβούργου και μετέπειτα μεγάλη δούκισσα της Βάδης.

Βιογραφία

Η Χίλντα Καρλόττα Βιλελμίνη γεννήθηκε στις 5 Νοεμβρίου 1864 στο Μπίμπριχ του Δουκάτου του Νάσσαου και ήταν το πέμπτο παιδί και η δεύτερη κόρη του Αδόλφου του Λουξεμβούργου και της Αδελαΐδας Μαρίας του Άνχαλτ-Ντέσσαου.

Στις 20 Σεπτεμβρίου 1885 παντρεύτηκε το Φρειδερίκο Β΄ της Βάδης στο Κάστρο Χόενμπουργκ στη Βαυαρία. Από αυτόν τον γάμο δεν προέκυψαν παιδιά. Το 1907 έγινε μεγάλη δούκισσα της Βάδης. Η Χίλντα έχει περιγραφεί ως έξυπνη γυναίκα με ενδιαφέρον για την τέχνη, ενώ ήταν παρούσα σε εκθέσεις τέχνης και μουσεία. Αρκετά σχολεία και δρόμοι, όπως το σχολείο Hilda-Gymnasium στο Πφόρτσχαϊμ, το Hilda-Gymnasium στο Κόμπλεντς και ένα ζεύγος δρόμων περιπάτου (Hildapromenade) στην Καρλσρούη ονομάστηκαν προς τιμήν της.

Ο Φρειδερίκος το 1918 καθαιρέθηκε από μέγας δούκας της Βάδης, κατά την ανατροπή των γερμανικών μοναρχιών. Την εποχή της επανάστασης, η Χίλντα δέχτηκε την επίσκεψη της αδελφής του συζύγου της, βασίλισσας Βικτωρίας της Σουηδίας.Heribert Jansson (in Swedish). Drottning Victoria (Queen Victoria). Hökerbergs Bokförlag. (1963) ISBN. Μετά την παραίτηση του Γερμανού αυτοκράτορα, οι ταραχές εξαπλώθηκαν στην Καρλσρούη στις 11 Νοεμβρίου 1918. Η Χίλντα, καθώς και η υπόλοιπη οικογένεια κατέφυγε στο Κάστρο του Τσβίνγκενμπεργκ (Schloss Zwingenberg) στην κοιλάδα του Νέκαρ. Το 1919 η οικογένεια ζήτησε και πήρε άδεια από την κυβέρνηση να μετοικήσει στο Μάιναου.

Ο Φρειδερίκος και η Χίλντα δεν είχαν δικούς τους άμεσους κληρονόμους, έτσι κληροδότησαν το κάστρο τους στο Μάιναου στο δισέγγονο της θείας της Σοφίας του Νάσσαου, κόμη Λένναρτ Μπερναντότ.

Η Χίλντα πέθανε στο Μπάντενβαϊλερ της Βάδης-Βυρτεμβέργης στις 8 Φεβρουαρίου 1952 σε ηλικία 87 ετών.

Τίτλοι
5 Νοεμβρίου 1864 – 20 Σεπτεμβρίου 1885: Η Υψηλότητα Πριγκίπισσα Χίλντα Καρλόττα Βιλελμίνη του Νάσσαου
20 Σεπτεμβρίου 1885 – 23 Νοεμβρίου 1890: Η Βασιλική Υψηλότητα Η Κληρονομική Μεγάλη Δούκισσα της Βάδης, Πριγκίπισσα του Νάσσαου
23 Νοεμβρίου 1890 – 28 Σεπτεμβρίου 1907: Η Βασιλική Υψηλότητα Η Κληρονομική Μεγάλη Δούκισσα της Βάδης, Πριγκίπισσα του Λουξεμβούργου, Πριγκίπισσα του Νάσσαου
28 Σεπτεμβρίου 1907 – 22 Νοεμβρίου 1918: Η Βασιλική Υψηλότητα Η Μεγάλη Δούκισσα της Βάδης, Πριγκίπισσα του Λουξεμβούργου, Πριγκίπισσα του Νάσσαου
22 Νοεμβρίου 1918 – 9 Αυγούστου 1928: Η Βασιλική Υψηλότητα Η Μεγάλη Δούκισσα Χίλντα Καρλόττα Βιλελμίνη της Βάδης, Πριγκίπισσα του Λουξεμβούργου, Πριγκίπισσα του Νάσσαου
9 Αυγούστου 1928 – 8 Φεβρουαρίου 1952: Η Βασιλική Υψηλότητα Η Χήρα Μεγάλη Δούκισσα Χίλντα Καρλόττα Βιλελμίνη της Βάδης, Πριγκίπισσα του Λουξεμβούργου, Πριγκίπισσα του Νάσσαου

Τιμητικές διακρίσεις
 25px Βασίλειο της Πρωσίας:Hof- und Staats-Handbuch des Großherzogtum Baden (1910), "Großherzogliches Haus", p. 3
 Ντάμα του Τάγματος της Λουίζας, 1813/14
 Μετάλλιο Ερυθρού Σταυρού, 1ης Τάξης
 25px Βασίλειο της Βαυαρίας: Ντάμα της Τιμής του Τάγματος της Θηρεσίας
 25px Μεγάλο Δουκάτο της Βάδης:
 Μετάλλιο Φρειδερίκος-Λουίζα
 Μετάλλιο Ιωβηλαίο, 1902
 Αναμνηστικό Μετάλλιο για το Χρυσό Ιωβηλαίο του Μεγάλου Δούκα Φρειδερίκου Α΄ και της Μεγάλης Δούκισσας Λουίζας

 Πρόγονοι 

Παραπομπές

Εξωτερικοί σύνδεσμοι


Κατηγορία:Οίκος του Νάσσαου
Κατηγορία:Οίκος του Τσέρινγκεν
Κατηγορία:Γερμανοί ευγενείς
Κατηγορία:Λουξεμβούργιοι ευγενείς
Κατηγορία:Μεγάλες Δούκισσες της Βάδης
Κατηγορία:Πριγκίπισσες της Γερμανίας
Κατηγορία:Πριγκίπισσες της Βάδης
Κατηγορία:Πριγκίπισσες του Νάσσαου-Βάιλμπουργκ
Κατηγορία:Πριγκίπισσες του Λουξεμβούργου